Αμερικανοϊσραηλινές επιθέσεις στο Ιράν (2026)

Στις 28 Φεβρουαρίου 2026, το Ισραήλ και οι Ηνωμένες Πολιτείες εξαπέλησαν μια επίθεση, με κωδική ονομασία "Operation Epic Fury" από το ΥΠΑΜ των ΗΠΑ, και "Roaring Lion",  από το Ισραήλ, σε διάφορες πόλεις του Ιράν. Οι εκρήξεις αναφέρθηκαν καθώς ο υπουργός Άμυνας του Ισραήλ, Ισραήλ Κατς, επιβεβαίωσε μια επίθεση από τις Ισραηλινές Ένοπλες Δυνάμεις (IDF). Η εφημερίδα Times of Israel ανέφερε ότι ο Κατς επισήμανε τις επιθέσεις ως "προληπτικές" με στόχο την εξάληψη των απειλών κατά του κράτους του Ισραήλ. Το Ισραήλ κήρυξε κατάσταση έκτακτης ανάγκης, επικαλούμενο την προσδοκία ιρανικής επίθεσης. Ο πρόεδρος των Ηνωμένων Πολιτειών, Ντόναλντ Τραμπ, ανακοίνωσε ότι οι Ηνωμένες Πολιτείες διεξήγαγαν επιθέσεις στο Ιράν μαζί με το Ισραήλ, δηλώνοντας ότι στόχος είναι η καταστροφή των πυραυλικών και στρατιωτικών δυνάμεων του Ιράν, η παρεμπόδιση απόκτησης πυρηνικών όπλων και εν τέλει η ανατροπή του καθεστώτος. Ο Τραμπ κάλεσε τα μέλη των Φρουρών της Ισλαμικής Επανάστασης (IRGC) να παραδώσουν τα όπλα τους με αντάλλαγμα ασυλία, προειδοποιώντας ότι η άρνηση θα σήμαινε "βέβαιο θάνατο".

Οι αρχικές επιθέσεις είχαν ως στόχο αξιωματούχους, στρατιωτικούς διοικητές και εγκαταστάσεις, συμπεριλαμβανομένου του συγκροτήματος του Ανώτατου Ηγέτη Αλί Χαμενεΐ, το οποίο, σύμφωνα με δορυφορικές εικόνες, υπέστη σοβαρές ζημιές ή καταστράφηκε. Σε αντίποινα, το Ιράν εκτόξευσε δεκάδες βαλλιστικούς πυραύλους σε όλη τη Μέση Ανατολή, στοχεύοντας το Ισραήλ, την Ιορδανία, τη Συρία, το Κουβέιτ, το Μπαχρέιν, το Κατάρ, τη Σαουδική Αραβία και τα Ηνωμένα Αραβικά Εμιράτα. Βασικός στόχος της επίθεσης ήταν και ο ίδιος ο Αλί Χαμενεΐ, που μάλιστα επιβεβαιώθηκε αυθημερόν, στις 28 Φεβρουαρίου, ότι ήταν νεκρός, λόγω της αρχικής επίθεσης. Η είδηση επαληθεύτηκε αρχικά από Ισραηλινές πηγές, ενώ στη συνέχεια ανακοινώθηκε επίσημα και από την κρατική τηλεόραση του Ιράν, σε δελτίο ειδήσεων.

 Παραπομπές 

Κατηγορία:Στρατιωτικές σχέσεις Ιράν-Ισραήλ